Joaquim Nhanganga Tyombe

Joaquim Nhanganga Tyombe (født 22. november 1969 i Mambandi i kommunen Cacula i provinsen Huíla i África Ocidental Portuguesa det vil si Angola) er en angolansk katolsk geistlig og biskop av Uije.

Liv og virke

Prest
Joaquim Nhanganga Tyombe studerte først ved seminarene i Huambo og Benguela. Fra 1996 til 2000 fortsatte han studiene ved St. John Vianney Seminary i Pretoria i Sør-Afrika, hvor han ble uteksaminert i 2001 med baccalaureat. Den 24. november 2001 ble han presteviet for erkebispedømmet Lubango.

Etter ordinasjonen var han pastor og leder for misjonene i Bibala og Camucuio i bispedømmet Namibe i fem år. I løpet av denne tiden fullførte han opplæring i deltakende planlegging og ledelse av samfunnsprosjekter i Bibala. Fra 2006 til 2010 ledet hanInstituto de Ciêcias Riligiosas de Angola (ICRA) i Lubango. Han var kapellan ved Lubango-katedralen og medlem av erkebispedømmets pastoralsekretariat og presteråd.

Fra 2010 til 2012 studerte han ved Det katolske universitet i Portugal i Lisboa, hvor han tok doktorgraden i systematisk teologi. Deretter studerte han skoleadministrasjon ved Instituto Universitário de Lisboa (ISCTE-IUL) til 2016, hvorfra han mottok en mastergrad. Under studiene i Lisboa tjente han også som kurat i en menighet i Campo Grande. Fra 2016 til han ble utnevnt til biskop, var han rektor og foreleser ved Det teologiske seminar Padre Leonardo Sikufinde i Lubango.

Biskop av Uije
Den 2. februar 2021 utnevnte pave Frans ham til biskop av Uije. Erkebiskopen av Lubango, Gabriel Mbilingi C.S.Sp., bispeviet ham den 7. mars samme år i Pavilion Nossa Senhora do Monte i Lubango. Medkonsekratorer var den apostoliske nuntius til Angola, erkebiskop Giovanni Gaspari, og erkebiskopen av Luanda, Filomeno Vieira Dias. Innsettelsen i Uije bispedømme fant sted den 21. mars 2021.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio, O.P. (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (16235-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Henry Benedict Mary Clement Stuart of York (1725-1807) *1758
 Pave Leo XII (1760-1829) *1794
 Kardinal Chiarissimo Falconieri Mellini (1794-1859) *1826
 Kardinal Camillo di Pietro (1806-1884) *1839
 Kardinal Mieczyslaw Halka Ledóchowski (1822-1902) *1861
 Kardinal Jan Puzyna z Kosielsko (1842-1911) *1886
 Erkebiskop Józef Bilczewski (1860-1923) *1901
 Erkebiskop Bolesław Twardowski (1864-1944) *1919
 Erkebiskop Eugeniusz Baziak (1890-1962) *1933
 Pave Johannes Paul II (1920-2005) *1958
 Erkebiskop Gabriel Mbilingi (1958-) *2000
 Biskop Joaquim Nhanganga Tyombe (1969- ) *2021

Referanser 

Angolanske katolske biskoper
Linjen Rebiba
Personer fra provinsen Huíla